Romeo Beckham word model | Nuus24
Romeo Beckham word model
Kaizer Chiefs vry nié na Beckham
Londen – Romeo Beckham is die nuwe gesig van Burberry, het dié Britse modehuis Dinsdag aangekondig.Die tienjarige seun van David en Victoria Beckham maak sy debuut as model in advertensies vir Burberry se lente/somer-reeks vir 2013. Een van die uitrustings wat hy in die veldtog, wat die modelle Cara Delevigne, Edie Campbell en Alex Dunstan insluit, dra is die bekende Burberry-reënjas.Die modehuis se hoof-kreatiewe beampte, Christopher Bailey, het gesê dit was 'n "plesier om met Romeo te werk en hy het regtig die kollig by die fotosessie gesteel". Romeo, sy broers, Brooklyn en Cruz, en hul pa het verlede week almal Burberry gedra by die première van die Spice Girls se musiekblyspel Viva Forever! in Londen.Volg Nuus24 op Twitter.
Lees meer oor: romeo beckham | bekendes VOLGENDE OP NUUS24X